### Beslutning

Godkendt.

### Sagsfremstilling

### Resume og sagens baggrund

Lejerbo søger ved mail af 19. oktober 2021 om godkendelse af låneoptagelse med kommunegaranti i afd. 1078-0 Hovedgaden 18,24 og 51, 4270 Høng. Afdelingen består af i alt 19 familieboliger opført som etage. Der søges om et 30-årigt realkreditlån på 1.234.000 kr. hos Nykredit, som stiller krav om kommunegaranti for lånet ifølge fremsendte garantiberegning.

Lånet er til finansiering af udskiftning af tag i afdelingen.

Kommunalbestyrelsen skal godkende udstedelse af pantebrev i en almen boligorganisation jf. almenboliglovens § 29 samt kommunegaranti til ekstraordinær renovering jf. almenboliglovens § 98.

### Indstillinger

Direktøren indstiller, at der godkendes et 30-årigt realkreditlån på 1.234.000 kr. med en kommunegaranti samt en lejeforhøjelse som følge af lånet er oplyst til 5,07 %.

### Behandling

Økonomiudvalget, Kommunalbestyrelsen.

### Sagsfremstilling

Afdelingen består af i alt 19 familieboliger (etage).

Renoveringen består af udskiftning af tag, renovering af tagkviste, ekstra isolering af loft, nye tagrender og nedløb m.m.

De samlede anlægsudgifter er oplyst til 2.334.000 kr. Udover realkreditlånet forventes resten af blive finansieret af afdelingens henlæggelser samt boligselskabets trækningsret. Projektet er godkendt på et afdelingsmøde den 10. november 2020.

*Lejeforhøjelse:* Lejeforhøjelsen som følge af lånet er oplyst til 143-305 kr eller en stigning på 5,07 %. Denne skal godkendes af kommunalbestyrelsen, da den er over 5 % jf. almenlejelovens § 10 stk. 3.

![](data:image/png;base64...)

*Økonomiske konsekvenser:*

Garantien er til *ekstraordinære arbejder*jf. almenboliglovens § 98, hvilket indebærer, at garantien kan gives, såfremt Kommunalbestyrelsen vurderer, at der er tale om ekstraordinære arbejder. Økonomistaben vurdere at dette er tilfældet i nærværende sag, og at et evt. afslag vil indebære, at projektet ikke kan gennemføres.

### Økonomiske konsekvenser

Garantien vil kun få konsekvenser for Kalundborg Kommune, såfremt Lejerbo ikke betaler sine forpligtelser på lånet i garantiperioden. Garantien belaster ikke den kommunale låneramme. Kommunens garantier for lån til Lejerbo udgjorde pr. 31. december 2020 i alt 27.455.808 kr.

### Sagens forløb

08-12-2021 Økonomiudvalget 2021
Anbefales.
 15-12-2021 Kommunalbestyrelsen
Godkendt.